چوبان اوغوللاری بیلیگی

چوبان اوغوللاری بیلیگی (، ، ) بیر تۆرکمان بیلیی ایکینجی دؤور آنادولو بیلیکلری دیر.

گیچمیشلری

بَیلیین قورولوش ائدیلمه‌سینین دقیق تاریخی معلۇم دئییل. لاکین، ان ائرکن تاریخده ۱۲۱۱-جی ایله عائید قیدلر گؤستریر کی، حۆسام الدین چوْبان کاستاموْنو به‌یی اوْلوب.حۆسام الدین چوْبان اؽ ایزدالدین کیکاوس و علاالدین کیقوبادین تاخت اۇغروندا مۆباریزسیندن سوْنرا ایمضالادؽقلاری صۆلح مۆقاویله‌سینده ایشتیراک ائدیب. عینیله، سولطان ایزدالدین کیکاوسون یئرینه کئچه‌ن علاالدین کیکۇبادین تاختا چؽخما مراسیمی زامانؽ بۆتون سرحد آغالارؽنی صداقت آندؽ ایچمک اۆچون حۆضورونا چاغؽردیغی زامان حۆسام الدین چوبان بَی قونیایا گلن، علاالدین کیکۇبادین قیمتلی هدیه لرینی تقدیم ائدن و اوْنا صداقتلرینی بیلدیرن بَیلر آراسؽندا ایدی.
۱۲۲۴-جۆ ایلده کریمه اوردو چکیب و سۇداک شهرینی اله کئچیرن حۆسام الدین چوبان اوْرادا بیر مسجید تیکدیردی و قؽپچاق خانؽ و روس شاهزاده‌سینی حاکیمییتی آلتؽنا آلدؽ. اؤلوموندن سوْنرا اوْنون یئرینه اوْغلو آلپ یۆرک گلدی. آلپ یۆره‌یین حاکیمییتی حاقؽندا چوْخ شئی معلۇم دئییل.
آلپ یۆره‌یین اؤلوموندن سوْنرا اوْغلو مۆظفرالدین یاولاک آرسلان روم سلجۇقلولاری و ائلخانیلرین نظارتی آلتؽندا بَیلیکلییینی داوام ائتدیردی. بَیلیکلیگی دؤورونده سلجۇقلو سیاستینده گؤرکملی بیر مؤقع تۇتدو. مسعۇدون تاختا چؽخماسینا کؤمک ائتدی؛ داها سوْنرا ۱۲۹۲-جی ایلده اوْنا قارشؽ عۆصیان قالدؽران، مسعۇدون قارداشؽ رۆکن الدین قؽلیچ ارسلان طرفیندن اؤلدورولدو. یاولاک آرسلانؽن حاکیمییتی دؤورونده اوْنون یئرینه کئچه‌ن اوْغلو محمۇد بَی بیزانسا باسقؽن ائتدی؛ نهایت، ۱۳۰۹-جۇ ایلده اؽ سۆلیمان پاشا قۆوه‌لری ایله ساواش نتیجه‌سینده اؤلدورولدو. بئله‌لیکله، کاستامونو بؤلگه‌سی جاندار اوغوللارینین علینه کئچدی و چوْبان اوغوللاری بَیلیکلییینه سوْن قوْیولدو.

قایناقلار